какви видове стъклоповдигачи има?
макар и функцията им да звучи доста едностранна, това никак не означава, че съществува един вид стъклоподемник, който откриваме при всички автомобили.
по отношение на мястото, където е инсталирана частта в колата, познаваме леви и десни, предни и задни, според съответната врата, в които е монтиран механизмът.
от гледна точка на задвижването на стъклата, основно познаваме два вида стъклоповдигачи – механични и електрически.
• механичните стъклоповдигачи сработват чрез така добре познатите манивели, които пътникът или водачът върти в съответната посока – това вдига или спуска стъклото на съответната врата;
• електрическите стъклоповдигачи срещаме при по-новите модели автомобили – те безспорно са много по-удобни за ползване, тъй като се изисква натискането на един бутон, регулиращ нивото на стъклото. независимо дали са монтирани чрез моторче за повдигане или сваляне, или чрез моторен блок, тези механизми определено са по-предпочитани от собствениците на автомобили;
самият повдигащ механизъм на стъклоповдигача също се среща в различни разновидности. и при механичните, и при електрическите срещаме въже. за въже най-често се прибягва до употребата на т.нар. жила за стъклоповдигачи, представляващи метални гъвкави оплетки. чрез зъбна предавка се осъществява движението на въжето и така се регулира нивото и застопоряването на стъклото в желаното положение.
лостовите стъклоповдигачи оперират на принципа на задвижващ механизъм и система от лостове и зъбен гребен. на края на лоста е закрепена ролка, на която зъбно колело предава указаното движение от ръчката или моторчето. така се осъществява вдигането и спускането, а застопоряването на стъклото в едно положение става благодарение на пружинен стопиращ механизъм.
стъклоповдигачите с рейка се славят с относително просто устройство – при тях зъбно колело е прикрепено към рейка, а въртящият момент дава възможност на механизма да се движи по нея.
